stanford-oval/wikipedia huggingface dataset:
Bob Kudelski
Aiheesta muualla

Brodie, Rob: Kudelski still has home in Senators history book senators.nhl.com.  6.10.2011. (englanniksi)
Carl Butler

Carl Butler (16. helmikuuta 1929 – 19. syyskuuta 2010) oli ruotsalainen kokki ja ravintoloitsija, joka tunnetaan erityisesti vuonna 1974 ilmestyneestä uudenlaisesta keittokirjastaan Carl Butlers Kokbok (suom. Carl Butlerin keittokirja, Gummerus 1975). Siinä hän esitteli helppotekoisia Välimeren maiden ruokia apunaan kirjoittaja Lars Falk, valokuvaaja Jan Åke Bengtsson ja muita mainosalan ammattilaisia. Kirjan suoraan ylhäältä päin kuvatuista ruokakuvista ja modernin selkeästä taitosta tuli usein jäljitelty tyyli. Kirjan sanotaan myös rohkaisseen miehiä ensi kertaa ruoanlaiton pariin.
Norrköpingissä varttunut Carl Butler opiskeli Hasselbackenin ravintolakoulussa Tukholmassa ja oli jonkin aikaa Tore Wretmanin apulaisena Riche-ravintolassa. Hän työskenteli 14 vuoden ajan SAS-lentoyhtiössä. Vuonna 1968 Butler ja tekstiilitaiteilija Inez Svensson avasivat Tukholman Vasastaniin yhdistetyn keittiötarvikemyymälän ja kortteliravintolan nimeltä Svensson & Butler. Siellä oli Ruotsin ensimmäinen avokeittiö, jossa asiakkaat näkivät kun ruokaa valmistetaan.
Esikoiskirjan menestys johti moniin muihinkin keittokirjoihin, joista on suomennettu puolen tusinaa. Butler toimi pitkään myös Svenska Dagbladetin ruokatoimituksessa.
Suomennetut teokset

1975: Carl Butlerin keittokirja
1980: Hyvää ja herkullista Carl Butlerin tapaan, 89 ruokaohjetta Carl Butlerin kerhosta
1985: Butlerin kanssa keittiössä. Carl Butlerin parhaat alkupala- ja pitoruokaohjeet
1991: Carl Butlerin uusi keittokirja
1998: Kanaa Butlerin tapaan, Carl Butlerin parhaat kanaohjeet
2001: Butlerin lammas, Carl Butlerin parhaat lammasohjeet
Aiheesta muualla

Carl Butlerin reseptejä (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Carl Butler
Käännös suomeksi
Carl Christian Hall

| Carl Christian Hall |
| --- | --- |
 Carl Christian Hall, Johan Vilhelm Gertnerin maalaama muotokuva vuodelta 1864.
Tanskan pääministeri
 13. toukokuuta 1857 – 2. joulukuuta 1859  
Monarkki:  Fredrik VII
Edeltäjä:  Carl Christoffer Georg Andræ
Seuraaja:  Carl Edvard Rotwitt
 24. helmikuuta 1860 – 31. joulukuuta 1863  
Monarkki:  Fredrik VII Kristian IX
Edeltäjä:  Carl Edvard Rotwitt
Seuraaja:  Ditlev Gothard Monrad
Henkilötiedot
Syntynyt: 25. helmikuuta 1812 Kööpenhamina, Tanska
Kuollut: 14. elokuuta 1888 (76 vuotta) Kööpenhamina, Tanska
Puoliso:  Augusta Marie Hall
Tiedot
Puolue:  Kansallisliberaalinen puolue
Carl Christian Hall (25. helmikuuta 1812 Kööpenhamina – 14. elokuuta 1888 Kööpenhamina) oli tanskalainen poliitikko, joka toimi Tanskan pääministerinä vuosina 1857–1859 ja 1860–1863. Hänen politiikkansa johti toisen Saksan–Tanskan sodan syttymiseen.
Elämäkerta

Hall oli koulutukseltaan lakimies. Hän toimi vuodesta 1837 armeijan sotatuomarina ja vuodesta 1847 roomalaisen oikeuden dosenttina. Hän sai 1851 professorin arvonimen ja toimi 1851–1854 ylisotatuomarina. Hän ei osallistunut politiikkaan ennen vuoden 1848 tapahtumia, jolloin hänet valittiin edustajaksi perustuslakia säätävään kansalliskokoukseen Frederiksbergin vaalipiiristä. Hall kohosi pian yhdeksi kansallisliberaalien johtajista Tanskan kansankäräjillä. Hän perusti vuonna 1851 talonpoikaispuoluetta vastaan tähdätyn ”heinäkuun liiton”. Hall oli oppositiossa joulukuuhun 1854, jolloin hänet nimitettiin Tanskan kirkollis- ja opetusministeriksi. Ministerinä hän oli mukana muuttamassa perustuslakia vapaamielisempään suuntaan, säädätti uuden kansakoululain ja lakkautti kastepakon vuonna 1857. Hän oli myös Tanskan valtaneuvoston jäsen 1856–1863.
Hall toimi Tanskan pääministerinä toukokuusta 1857 alkaen vuoden 1863 lopulle, lukuun ottamatta lyhyttä katkosta talvella 1859–1860. Hän toimi myös ulkoministerinä heinäkuusta 1858 alkaen sekä Holsteinin asioiden ministerinä maaliskuusta 1861 alkaen. Hall kannatti muiden kansallisliberaalien tavoin Slesvigin sitomista osaksi Tanskan yhtenäisvaltiota, jonka tulisi ulottua Eiderille asti. Hän pyrki edistämään tätä päämäärää pääministerikautenaan, vaikka se ajoikin Tanskan kohti yhteentörmäystä Preussin ja muiden Saksan maiden kanssa. Hall vastasi Preussin nootteihin valtio-oikeudellisilla argumenteilla ja puolustelemalla Tanskan riippumattomuutta samaan aikaan kun hän neuvotteli puolustusliitosta Ruotsin ja Norjan kanssa. Hän yritti löytää Preussin kanssa Holsteinin itsenäisyyteen perustuneen neuvotteluratkaisun, mutta Tanskan kuningas Fredrik VII:n kuolema vuonna 1863 johti suunnitelman kariutumiseen. Tämän jälkeen Hall ajoi pikavauhtia läpi niin sanotun marraskuun perustuslain hyväksymisen, minkä tarkoituksena oli yhdistää Slesvig Tanskaan. Tämän seurauksena Saksan valtiot julistivat Tanskalle sodan. Hall väistyi ja D. G. Monrad kokosi uuden hallituksen joulukuussa 1863. Tappiollisen sodan jälkeen Hall kannatti Tanskalle nöyryyttävien rauhanehtojen hyväksymistä.
Hall pysyi kansallisliberaalien johtajana myös pääministerikautensa jälkeen ja toimi vielä uudelleen kirkollis- ja opetusministerinä 1870–1874. Hän jatkoi kansankäräjien edustajana vuoteen 1881, jolloin hän vetäytyi terveyssyistä eläkkeelle. Hän oli saanut salaneuvoksen arvonimen 1860.
Aiheesta muualla

Kuvia tai muita tiedostoja aiheesta Carl Christian Hall Wikimedia Commonsissa
Carol

Wikisanakirjassa on tähän liittyvä sananselitys: .
Carol voi tarkoittaa ainakin seuraavia:
Carol, naisen etunimi
Carol Shaw (s. 1955), yhdysvaltalainen ohjelmoija ja videopelisuunnittelija
Hurrikaani Carol, Yhdysvaltojen itärannikolle syyskuussa 1954 iskenyt hurrikaani
Carol, yhdysvaltalainen elokuva vuodelta 2015
Martine Carol (1920–1967), ranskalainen elokuvanäyttelijä
Sue Carol (1906–1982), yhdysvaltalainen elokuvanäyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carol”, voi hakea sivunnimihaulla, laajalla sivunnimihaulla tai tekstihaulla.
Luettelo Juran kunnista

Juran sijainti
Tämä on luettelo Juran departementin kunnista Ranskassa. Departementissa on 544 kuntaa.
Tancuan kunta liitettiin Morbierin kuntaan 1. tammikuuta 2007.

| 39543 | 39300 | Vannoz |
| 39544 | 39270 | Varessia |
| 39545 | 39300 | Le Vaudioux |
| 39546 | 39380 | Vaudrey |
| 39547 | 39360 | Vaux-lès-Saint-Claude |
| 39548 | 39800 | Vaux-sur-Poligny |
| 39549 | 39190 | Vercia |
| 39550 | 39570 | Verges |
| 39551 | 39160 | Véria |
| 39552 | 39570 | Vernantois |
| 39553 | 39210 | Le Vernois |
| 39554 | 39300 | Vers-en-Montagne |
| 39555 | 39230 | Vers-sous-Sellières |
| 39556 | 39130 | Vertamboz |
| 39557 | 39240 | Vescles |
| 39558 | 39570 | Vevy |
| 39559 | 39380 | La Vieille-Loye |
| 39560 | 39200 | Villard-Saint-Sauveur |
| 39561 | 39260 | Villards-d'Héria |
| 39562 | 39200 | Villard-sur-Bienne |
| 39564 | 39320 | Villechantria |
| 39565 | 39600 | Villeneuve-d'Aval |
| 39566 | 39240 | Villeneuve-lès-Charnod |
| 39567 | 39570 | Villeneuve-sous-Pymont |
| 39568 | 39800 | Villerserine |
| 39569 | 39600 | Villers-Farlay |
| 39570 | 39120 | Villers-les-Bois |
| 39571 | 39120 | Villers-Robert |
| 39572 | 39600 | Villette-lès-Arbois |
| 39573 | 39100 | Villette-lès-Dole |
| 39574 | 39140 | Villevieux |
| 39575 | 39230 | Le Villey |
| 39576 | 39190 | Vincelles |
| 39577 | 39230 | Vincent |
| 39579 | 39360 | Viry |
| 39581 | 39350 | Vitreux |
| 39582 | 39210 | Voiteur |
| 39583 | 39240 | Vosbles |
| 39584 | 39700 | Vriange |
| 39585 | 39360 | Vulvoz |
C4H8

C4H8 on seuraavien yhdisteiden molekyylikaava:
buteeni
1-buteeni
2-buteeni
cis-2-buteeni
trans-2-buteeni
isobuteeni
metyylisyklopropaani
syklobutaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”C4H8”, voi hakea sivunnimihaulla, laajalla sivunnimihaulla tai tekstihaulla.
C5

C5 voi tarkoittaa:
C5, kansainvälinen paperikokostandardi
Citroën C5, automalli
Citroën C5 Aircross, automalli
Lockheed C-5 Galaxy, lentokone
HMS C.5, brittiläinen sukellusvene
Nokia C5, matkapuhelinmallit
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”C5”, voi hakea sivunnimihaulla, laajalla sivunnimihaulla tai tekstihaulla.
Békéscsaba

| Békéscsaba |
| --- | --- |
 Näkymä kaupunkiin.
 lippu:  vaakuna
 Békéscsaba
 Koordinaatit: 46°40′44″N, 21°05′28″E 
Valtio:   Unkari
Alue:  Dél-Alföld
Lääni:  Békés
Seutukunta:  Békéscsaba
Pinta-ala:  
 – Kokonaispinta-ala:  193.93 km²
Väkiluku (2009):  64 784
 – Väestötiheys:  334.1 as./km²
Aikavyöhyke:  UTC+1
 – Kesäaika:  UTC+2
 
 http://www.bekescsaba.hu/ 
Infobox OKVirheellinen NIMI-arvo: 
Békéscsaba (slovakiksi Békešská Čaba, romaniaksi Bichișciaba) on kaupunki Kaakkois-Unkarissa Békésin läänissä, jonka pääkaupunki Békéscsaba on. Békéscsaban ystävyyskaupunki Suomessa on Mikkeli.
Väestö

Vuonna 2009 kaupungissa oli 64 784 asukasta. Vuoden 2001 väestönlaskennan mukaan kaupungin väestöstä 93,8 prosenttia oli unkarilaisia, 6,0 prosenttia slovakkeja, 0,6 prosenttia saksalaisia, 0,4 prosenttia romaneja ja 0,4 prosenttia romanialaisia. Kaupungin pinta-ala on 193,93 neliökilometriä ja väestötiheys siten 334,1 asukasta neliökilometrillä.
Nähtävyyksiä

Barokkikirkko (1700-luvulta)
Klassinen kirkko (1800-luvulta)
Kaupungintalo (Miklós Yblin suunnittelema, 1873)
Mihály Munkácsyn museo
Mór Jókain teatteri
Slovakialainen kansanmuseo
Aiheesta muualla

Kuvia tai muita tiedostoja aiheesta Békéscsaba Wikimedia Commonsissa
Kaupungin kotisivut
Lätsä

Lätsä-patsas Hartlepoolissa, Englannissa.
Lätsä (Andy Capp) on Reg Smythen luoma sarjakuvahahmo, josta kertovaa strippisarjakuvaa on julkaistu Daily Mirrorissa ja Sunday Mirrorissa 5. elokuuta 1957 lähtien.
Lätsä on määräilevä aviomies, joka karttelee työtä, vuokranmaksua ja anoppiaan ja viihtyy enimmäkseen pubeissa poissa kiltin vaimonsa Floran (Florrie Capp) luota. Perheellä ei ole lapsia. Lätsä pitää oluen lisäksi jalkapallosta, hevoskilpailuista, vedonlyönnistä, kyyhkysten kasvattamisesta, biljardista ja vieraista naisista. Lätsä edustaa Pohjois-Englannista Lontoon itäisten kaupunginosien työläiskortteleihin muuttanutta miestä. Piirtäjän kertoman mukaan hahmot perustuvat hänen omiin vanhempiinsa.
Lätsä meni ilmestyttyään nopeasti kaupaksi. Smythe oli onnistunut tekemään paheksuttavasta hahmosta sympaattisen sankarin. Sarjaa julkaistaan noin 50 maassa. Suomessa Satakunnan Kansa ja Turun Sanomat ovat julkaisseet sitä sunnuntainumeroissaan. Suomessa Lätsästä on myös tehty Tampereen murteelle käännetty albumi Hämpih hanu. Lätsästä on tehty myös korttipeli.
Englantilaisen Buster-sarjan päähenkilö nimettiin Lätsän pojaksi.
Aiheesta muualla

Andy Capp (Arkistoitu – Internet Archive) -strippejä Comics.comissa (englanniksi)
Andy Capp Toonopediassa (englanniksi)
Cabral

Cabral on muun muassa seuraavien henkilöiden sukunimi:
Adam Cabral (s. 1994), kanadalainen näyttelijä
Amílcar Cabral (1924–1973), Guinea-Bissaun ja Kap Verden itsenäisyystaistelun johtaja
Antônio dos Santos Cabral (1884–1967), brasilialainen roomalaiskatolinen arkkipiispa
Facundo Cabral (1937–2011), argentiinalainen laulaja ja lauluntekijä
Francelina Cabral (s. 1991), itätimorilainen maastopyöräilijä
Jerson Cabral (s. 1991), alankomaalainen jalkapalloilija
João Bosco Cabral (s. 1975), itätimorilainen jalkapalloilija
João Cabral de Melo Neto (1920–1999), brasilialainen runoilija, diplomaatti ja yliopiston luennoitsija
Luciano José Cabral Duarte (1925–2018), brasilialainen roomalaiskatolinen arkkipiispa
Luis Cabral (1931–2009), Guinea-Bissaun ensimmäinen presidentti
Mário de Araújo Cabral (1934–2020), portugalilainen Formula 1 -kuljettaja
Pedro Álvares Cabral (1467–1520), portugalilainen tutkimusmatkailija, Brasilian löytäjä
Rafael Cabral (s. 1990), brasilialainen jalkapallomaalivahti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Cabot Cove

Cabot Cove on kuvitteellinen kylä Yhdysvalloissa, Mainen osavaltiossa. Se on yhdysvaltalaisen Murhasta tuli totta -televisiosarjan päähenkilön Jessica Fletcherin kotikylä.
Cabot Cove sijaitsee Atlantin rannikolla ja asukkaiden pääasiallinen tulonlähde on kalastus, mutta satunnaiset turistitkin tuovat eloa uinuvaan kylään. Kaupungin kuuluisin asukas, rikoskirjailija Jessica Fletcher, asuu 85-vuotiaassa viktoriaanisessa talossa Candlewood Lanen varrella. The New York Timesissa esitetyn laskelman mukaan kylän 3 560 asukkaasta liki kaksi prosenttia murhattiin televisiosarjan kahdentoista tuotantokauden aikana. Vaikka Fletcher ratkoi sarjan aikana murhia muuallakin, tuotantosopimus vaati, että viiden jakson kautta kohden oli sijoituttava Cabot Coveen.
Castrénin hallitus

Castrénin hallitus voi tarkoittaa:
Kaarlo Castrénin hallitus (17. huhtikuuta 1919 – 15. elokuuta 1919)
Urho Castrénin hallitus (21. syyskuuta 1944 – 17. marraskuuta 1944)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Castrénin hallitus”, voi hakea sivunnimihaulla, laajalla sivunnimihaulla tai tekstihaulla.
Brad Winchester

| Brad Winchester |
| --- | --- |

Henkilötiedot
Syntynyt: 1. maaliskuuta 1981 (ikä 43) Madison, Wisconsin
Kansalaisuus:  Yhdysvallat
Jääkiekkoilija
Lempinimi:  Winny
Pelipaikka:  oikea laitahyökkääjä
Maila:  vasen
Pituus:  196 cm
Paino:  103 kg
Seura
Seura:  Milwaukee Admirals
Sarja:  AHL
Pelaajaura
Pääsarjaura:  2003–
Aik. seurat:  Toronto Roadrunners (AHL),   Edmonton Roadrunners (AHL)   Edmonton Oilers (NHL),   Hamilton Bulldogs (AHL),   Dallas Stars (NHL),   Peoria Rivermen (AHL),  St. Louis Blues (NHL),  Anaheim Ducks (NHL)   San Jose Sharks (NHL)
NHL-varaus:  35, 2000 Edmonton Oilers
Bradley "Brad" Winchester (s. 1. maaliskuuta 1981 Madison, Yhdysvallat) on yhdysvaltalainen jääkiekkoilija. Hän pelaa oikeana laitahyökkääjänä.
Winchester pelasi kaudet 1997–1999 ns. Yhdysvaltain kansallisessa kehitysohjelmassa, joka kehitti nuoria lupauksia. Kaudet 1999–2003 hän edusti WCHA-yliopistosarjassa pelaavaa Wisconsinin yliopiston joukkuetta. Tuona aikana Winchester varattiin myös NHL:ään, kun Edmonton Oilers otti miehen 35. varauksena vuoden 2000 varaustilaisuudessa.
Kaudet 2003–2005 Winchester pelasi Edmontonin farmijoukkueissa Toronto Roadrunnersissa ja Edmonton Roadrunnersissa AHL:ssa. NHL-debyyttinsä Winchester teki kaudella 2005–2006, vaikka tuokin kausi meni pääasiassa AHL-liigan Hamilton Bulldogsissa. Seuraavalla kaudella hän pelasi koko kauden Edmontonissa. Kesällä 2007 Winchester teki sopimuksen Dallas Starsin kanssa. Dallasissa Winchester pelasi 41 ottelua, mutta siirtyi seuraavaksi kaudeksi St. Louis Bluesiin.
St. Louisissa pelatessaan Winchester pelasi kauden 2008–2009 alkua, jolla hän edusti AHL:n Peoria Rivermeniä, lukuun ottamatta vakituisesti NHL:ssä. Helmikuussa 2011, kesken kauden 2010–2011, hän siirtyi Anaheim Ducksiin vaihdossa kolmannen kierroksen varausvuoroon NHL:n varaustilaisuudessa 2011. Lokakuussa 2011 hän teki vapaana pelaajana sopimuksen San Jose Sharksin kanssa osallistuttuaan sitä ennen seuran harjoitusleirille.
Sharksissa Winchester pelasi 67 peliä ja teki niissä 10 pistettä. Työsulun takia viivästyneen kauden 2012–2013 alussa Winchester osallistu Calgary Flamesin harjoitusleirille mutta ei saanut sopimusta joukkueeseen. Tämän jälkeen Winchester teki koesopimuksen AHL-joukkue Milwaukee Admiralsiin.
Yhdysvaltoja Winchester edusti alle 18-vuotiaiden MM-kilpailuissa vuonna 1999 ja nuorten maailmanmestaruuskilpailuissa vuonna 2000.
Casu marzu

Casu marzu -juustoa
Casu marzu (sardiniaksi "mätä juusto", tunnetaan myös nimellä casu fràzigu) on sardinialainen lampaan- tai lehmänmaidosta valmistettu juusto, jossa on eläviä Piophila casei -juustokärpäsen toukkia.
Kärpästen toukkia käytetään juuston valmistuksessa Välimeren alueella esimerkiksi Korsikalla, Piemontessa ja Lombardiassa, mutta se on liitetty etenkin sardinialaisiin juustoihin. Sardiniassa kärpäsen saastuttamaa juustoa kutsutaan nimellä casu marzu tai casu fràzigu. Juuston makua on kuvailtu pistäväksi. Juusto syödään ennen toukkien koteloitumista. Jos toukat ehtivät koteloitua, juustoon muodostuu ammoniakkia ja hiilidioksidia sen sisällön samalla nesteytyessä ja hajun ja maun muuttuessa pahaksi. Joskus on tapana tappaa juustossa olevat toukat esimerkiksi pitämällä juustoa jääkaapissa tai tukehduttamalla ne muovipussilla. Usein juusto syödään kuitenkin elävine toukkineen – silmät kiinni, jotteivät ne pääsisi hyppäämään silmiin – mutta pureksimisesta elävinä selvinneet toukat ovat haitallisia terveydelle . Ne vahingoittavat suolistoa ja voivat aiheuttaa esimerkiksi kipua, pahoinvointia ja ripulia.
Euroopan unionin hygienialainsäädännön takia juustoa ei saa tuottaa kaupallisesti, mutta sitä myydään mustassa pörssissä usein kovaan hintaan.
Ce

Ce tarkoittaa seuraavia:
cerium, kemiallinen merkki Ce, alkuaine
Nationwide Airlines, IATA-koodi CE, lentoyhtiö
tšetšeeni, ISO 639-1 -koodi ce, kieli
če (چ), arabialainen kirjain
CE-merkintä, tuotemerkintä, jolla valmistaja osoittaa tuotteen olevan direktiivien mukainen
Windows CE, Microsoftin käyttöjärjestelmä
Euroopan neuvosto, CE, englannin sanoista Council of Europe ja ranskan sanoista Conseil de l'Europe, eurooppalainen yhteistyö- ja ihmisoikeusjärjestö
Christian Endeavor, CE, kristillinen nuorisoliike, jonka toiminnassa kristillisyys on tärkeää
asiakaspalveluinsinööri, CE, englannin sanoista customer engineer, ammatti
Cé, sukunimi:
Gabriela Cé (s. 1993), brasilialainen tennispelaaja
Marco Cé (1925–2014), italialainen kardinaali.
Muita merkityksiä:
CE (Common Era, Current Era) tarkoittaa englannin kielessä nykyistä ajanlaskua.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ce”, voi hakea sivunnimihaulla, laajalla sivunnimihaulla tai tekstihaulla.
Brodia

| Brodia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Suku::  Brodiaea
Laji::  californica
Kaksiosainen nimi
 Brodiaea californica  Lindl. 
Katso myös
   Brodia Wikispeciesissä   Brodia Commonsissa 
Infobox OKNimi-testi OK: 
Brodia (Brodiaea californica) on parsakasveihin kuuluva laji, jota käytetään huonekasvina.
Babati

| Babati |
| --- | --- |

 Babati
 Koordinaatit: 4°13′S, 35°45′E 
Valtio:   Tansania
Alue:  Manyaran alue
Piirikunta:  Babati
Pinta-ala:  
 – Kokonaispinta-ala:  471 km²
Väkiluku (2012):  93 108
 – Väestötiheys:  198 as./km²
Aikavyöhyke:  UTC+3
 
 www.manyara.go.tz 
Infobox OKVirheellinen NIMI-arvo: 
Babati on kaupunki Tansaniassa. Vuonna 2012 siellä oli 93 108 asukasta. Babati on Manyaran alueen pääkaupunki ja Babatin piirikunnan hallinnollinen keskus.
Historia

Kaupungin nimi tarkoittaa paikallisella gorowan kielellä “minun isääni”. Tarinan mukaan kylä sai nimensä vuonna 1918, kun saksalainen tietyövalvoja tiedusteli nuorelta Gorowa-pojalta nykyisen Babatin kaupungin paikalla sijainneen kylän nimeä ja poika viittasi miestä keskustelemaan isänsä kanssa. Tietyövalvoja kirjasi tarinan mukaan nimen Babati lokikirjaansa kylän nimeksi.
Babatin piirikunta perustettiin vuonna 1985, Babatin ollessa vielä suhteellisen pieni kylä, kaupungin sijaan. Uusi hallinnollinen status kiihdytti merkittävästi kaupungin kasvua. Kun aikaisemmin Arushan alueeseen kuulunut Manyaran alue perustettiin vuonna 2002, Babatista tuli alueen hallinnollinen pääkaupunki.
Maantiede ja ilmasto

Babatin piirikunta kuuluu Itä-Afrikan hautavajoaman ylänköön, jolle tyypillistä on melko runsas vuotuinen sadanta, joka vaihtelee 800 mm ja 1000 mm välillä. Alueella on havaittavissa kaksi sadekautta. Lyhyt sadekausi alkaa lokakuussa ja päättyy joulukuussa, kun taas pitkä sadekausi alkaa helmikuussa ja päättyy toukokuussa. Alueen ilmasto on leuto, päivittäisen keskilämpötilan vaihdellessa 20 – 25 °C välillä.
Kaupunki sijaitsee Tarangiren kansallispuiston rajalla, Babatijärven rannalla ja sen lähettyvillä kohoaa Kwaraa-vuori.
Alueen maaperä koostuu vaihtelevasti punaisesta hiesusta, harmaasta hiesusta ja savimaasta. Maaperä on kohtuullisen hedelmällistä ja sopii viljan ja palkokasvien tuotantoon.
| Sää - Babati> Kuukausi | Sää - Babati> Tammi | Sää - Babati> Helmi | Sää - Babati> Maalis | Sää - Babati> Huhti | Sää - Babati> Touko | Sää - Babati> Kesä | Sää - Babati> Heinä | Sää - Babati> Elo | Sää - Babati> Syys | Sää - Babati> Loka | Sää - Babati> Marras | Sää - Babati> Joulu | Sää - Babati> Vuosi |
| --- | --- | --- | --- | --- | --- | --- | --- | --- | --- | --- | --- | --- | --- |
| Keskimääräinen korkea °C | 28 | 28 | 27 | 26 | 24 | 24 | 23 | 24 | 26 | 27 | 28 | 28 | 26 |
| Keskimääräinen matala °C | 15 | 15 | 16 | 17 | 15 | 13 | 12 | 13 | 14 | 14 | 16 | 16 | 15 |
| Sademäärä mm | 94 | 91 | 151 | 182 | 69 | 5 | 2 | 0 | 4 | 17 | 81 | 135 | 831 |
Lähde: Climate-Data.org
Väestö

Manyaran alueella asuu laaja kirjo etnisiä ryhmiä, joista Babatin kaupungin suurin ryhmä on Gorowa. Kaupungissa elää myös huomattava Maasai-vähemmistö.
Palvelut > Liikenne

Babati sijaitsee liikenteellisessä solmukohdassa, jonka halki kulkee etelä-pohjoissuuntaisesti Arushan ja Dodoman välinen A 104-tie. Kaupunkiin liittyy lännessä myös Singidan ja Babatin välinen B 143-tie.
Palvelut > Terveydenhuolto

Kaupungissa toimii julkinen Babatin piirikunnan sairaala sekä katolisen kirkon ylläpitämä Dareda Hospital. Lisäksi kaupungissa toimii 4 terveyskeskusta ja 32 neuvolaa.
Palvelut > Vesihuolto

Manyaran alueellisen komission raportin mukaan vuonna 2012 Babatin kaupungin asukkaista 48 % oli mahdollisuus hyödyntää valtion vesiverkon käyttövettä.
Palvelut > Koulutus

Kaupungissa sijaitsee 37 ala-astetta, 16 yläastetta, 3 lukiota ja 2 ammatillista oppilaitosta. Lisäksi kaupungissa sijaitsee Tansanian avoimen yliopiston (englanniksi The Open University of Tanzania) sivuoppilaitos.
Palvelut > Media

Babatissa näkyy kolme televisiokanavaa ilman satelliittiyhteyksiä: Star TV, Tanzania Broadcast Corporation (TBC) ja Independent Television (ITV).
Kaupungissa on kuultavissa hyvin kaksi radiokanavaa; Mbulussa toimiva Radio Maria ja Simanjirossa toimiva Radio Terrat. Muita alueella vaihtelevasti kuuluvia radiokanavia ovat Radio Free Africa, Radio One ja Kiss FM.
Palvelut > Urheilu

Kaupungin keskustassa sijaitsee urheiluareena, Kwaraa Stadium.
Nähtävyyksiä

Tarangiren kansallispuisto
Kwaraa-vuori
Babatijärvi
Siginon kraatteri
Tururun vesiputous
Maswaren kuumat lähteet
Päällikkö Dodon haudat
Elinkeinoelämä

Tärkeimmät talouden sektorit Manyaran alueella ovat maatalous ja kaivostoiminta. Viljelystoiminta on pääosin pienimuotoista ja yksityistä. Tärkeimpiä viljelyskasveja ovat maissi, pavut, auringonkukka, sipuli, valkosipuli, kahvi, riisi ja hirssi. Kirun laakso Babatijärven ja Manyarajärven välillä on kuitenkin erityisen hedelmällistä ja siellä on viljelty rahakasveina muun muassa vehnää ja sokeriruokoa. Laakso on ollut viljelyskäytössä kolonialismin ajoista asti ja 1930-luvulla sitä asuttivat ulkomaiset suurmaanomistajat, kuten ruotsalaiset paronit, venäläiset, amerikkalaiset ja saksalaiset.
Manyaran alue on mineraallirikasta ja sen kallioperästä löytyy muun muassa tansaniittia, rubiinia, vihreää granaattia, vihreää turmaliinia, rhodoliittia, tsavoriittia, tremoliittia, punaista graniittia, kuukiveä ja kultaa.
Tunnettuja babatilaisia

Kestävyysjuoksija Fabiano Joseph Naasi
Aiheesta muualla

Kuvia tai muita tiedostoja aiheesta Babati Wikimedia Commonsissa
Matkaopas aiheesta Babati Wikivoyagessa (englanniksi)
Manyaran alueen viralliset kotisivut
Luettelo Karjalan tasavallan vaakunoista

Tämä on luettelo Karjalan tasavallan vaakunoista.